1. 华子冈/王维
飞鸟去不穷,连山复秋色。
上下华子冈,惆怅情何极。
去:飞来飞去
2. 华子冈/裴迪(关中人。王维好友。山水田园)
日落松风起,还家草露晞。
云光侵履迹,山翠拂人衣。
晞:晒干。侵:逐渐侵染,掩映。日落或作落日。云光指山中潮气,侵履迹,即打湿了山路。而非别意。
3. 送崔九/裴迪
归山深浅去,须尽丘壑美。
莫学武陵人,暂游桃源里。
归山句:你若要归山无论深浅都要去看看。
4. 咏史/高适
尚有绨tí袍赠,应怜范叔寒。
不知天下士,犹作布衣看。
704—765,景县,早年困顿,安史之乱后渤海县侯。为唐诗人唯一封侯者)
须贾和范雎故事,抒发怀才不遇的心情不识天下英才。
5. 醉后赠张九旭/高适,写张旭豪放形象。
世上漫相识,此翁殊不然。
兴来书自圣,醉后语尤颠。
白发老闲事,青云在目前。
床头一壶酒,能更几回眠?
漫:随便。有的版本为谩。圣:神灵的功力(犹如天助)。老:久经其事。青云:指被玄宗召为博士。末句表示担忧之情。
6. 别董大其一/高适
千里黄云白日曛,北风吹雁雪纷纷。
莫愁前路无知己,天下谁人不识君!
曛:昏暗。白日曛,即太阳黯淡无光。
7. 别董大其二/高适
六翮飘飖私自怜,一离京洛十馀年。
丈夫贫贱应未足,今日相逢无酒钱。
翮hé,两翼,代表鸟。飘飖yáo:飘动。六翮飘飖,比喻四处奔波而无结果。足:甘心
8. 除夜作/高适
旅馆寒灯独不眠,客心何事转凄然。
故乡今夜思千里,霜鬓明朝又一年。霜亦作愁。
9. 听张立本女吟/高适
危冠广袖楚宫妆,
独步闲庭逐夜凉。
自把玉钗敲砌竹,
清歌一曲月如霜。
10. 塞上听吹笛/高适
雪净胡天牧马还,
月明羌笛戍楼间。
借问梅花何处落,
风吹一夜满关山。
11. 营州歌/高适
营州少年厌原野,
狐裘蒙茸猎城下。
虏酒千钟不醉人,
胡儿十岁能骑马。
厌yàn:同“餍”,习惯。蒙茸róng:裘毛纷乱的样子。
12. 送李少府时在客舍作/高适
相逢旅馆意多违,
暮雪初晴候雁飞。
主人酒尽君未醉,
薄暮途遥归不归。
13. 李少府贬峡中王少府贬长沙/高适
嗟君此别意何如,驻马衔杯问谪居。
巫峡啼猿数行泪,衡阳归雁几封书。
青枫江上秋帆远,白帝城边古木疏。
圣代即今多雨露,暂时分手莫踌躇。
或作秋天远,不如秋帆远。
14. 封丘作/高适,50岁
我本渔樵孟诸野,一生自是悠悠者。
乍可狂歌草泽中,宁堪作吏风尘下?
只言小邑无所为,公门百事皆有期。
拜迎长官心欲碎,鞭挞黎庶令人悲。
归来向家问妻子,举家尽笑今如此。
生事应须南 亩田,世情尽付东流水。
梦想旧山安在哉,为衔君命日迟回。
乃知梅福徒为尔,转忆陶潜归去来。
孟诸:古大泽名,在今河南商丘东北。悠悠:闲适貌。乍可:只可。风尘:尘世扰攘。南亩田:泛指田地。旧山:家山,故乡。衔:奉。回:徘徊。梅福:西汉末隐者。归去来:指《归去来辞》
15. 燕歌行/高适
汉家烟尘在东北,汉将辞家破残贼。
男儿本自重横行,天子非常赐颜色。
摐金伐鼓下榆关,旌旗逶迤碣石间。
校尉羽书飞瀚海,单于猎火照狼山。
山川萧条极边土,胡骑凭陵杂风雨。
战士军前半死生,美人帐下犹歌舞。
大漠穷秋塞草腓,孤城落日斗兵稀。
身当恩遇常轻敌,力尽关山未解围。
铁衣远戍辛勤久,玉箸应啼别离后。
少妇城南欲断肠,征人蓟北空回首。
边风飘飖那可度,绝域苍茫更何有。
杀气三时作阵云,寒声一夜传刁斗。
相看白刃血纷纷,死节从来岂顾勋。
君不见沙场征战苦,至今犹忆李将军。
(写征战过程。出征、战败、被围、死斗)。腓有的作衰。《横行:任意驰走,无所阻挡。非常赐颜色:超过平常的厚赐礼遇。摐chuāng:敲击。榆关:山海关。旌,竿头饰羽的旗。旆pèi末端状如燕的旗。泛指旗帜。猎火:打猎时点燃的火光。引申为演习。极:穷尽。凭陵:仗势侵凌暴风雨般进攻。腓:枯萎。身当恩遇:指主将受朝廷的恩宠厚遇。玉箸:白色的筷子(玉筷),喻思妇泪水如注。度:越过相隔路程,回归。阵云:战场上象征杀气云。
16. 人日寄杜二拾遗/高适
人日题诗寄草堂,遥怜故人思故乡。
柳条弄色不忍见,梅花满枝空断肠。
身在远藩无所预,心怀百忧复千虑。
今年人日空相忆,明年人日知何处。
一卧东山三十春,岂知书剑老风尘。
龙钟还忝tiǎn二千石,愧尔东西南北人。
人日:正月初七。弄色:显现美色。南蕃:蜀书剑:喻文武。东西南北人:自己老迈疲癃之身,辱居刺史之位,国家多事而无所作为,内心有愧于到处飘泊流离的友人。风尘:官场。忝tiǎn:有愧于。东南西北人,指四方奔走的杜甫。
17. 钓鱼湾/储光羲
垂钓绿湾春,春深杏花乱。潭清疑水浅,荷动知鱼散。
日暮待情人,维舟绿杨岸。
(707-760,兖州。王维好友,田园山水诗)
18. 江南曲二首/储光羲
绿江深见底,高浪直翻空。惯是湖边住,舟轻不畏风。
日暮长江里,相邀归渡头。落花如有意,来去逐船流。
《36》为轻舟。
19. 劝学诗/颜真卿(709-784西安人)
三更灯火五更鸡,正是男儿读书时。
黑发不知勤学早,白首方悔读书迟。
20. 一斛珠/江采萍(710-756莆田)
柳叶双眉久不描,残妆和泪污红绡。
长门自是无梳洗,何必珍珠慰寂寥。
玄宗梅妃,受冷落后写此诗。一斛珠为词牌名